CELEX: 62011TJ0316
Language: et
Date: 2011-09-16
Title: Üldkohtu otsus (viies koda), 16. september 2011. # Mathieu Kadio Morokro versus Euroopa Liidu Nõukogu. # Ühine välis- ja julgeolekupoliitika - Piiravad meetmed seoses olukorraga Côte d’Ivoire’is - Rahaliste vahendite külmutamine - Põhjendamiskohustus. # Kohtuasi T-316/11.

Üldkohtu (viies koda) 16. septembri 2011. aasta otsus – Kadio Morokro vs. nõukogu
      (kohtuasi T‑316/11)
      Ühine välis‑ ja julgeolekupoliitika – Piiravad meetmed seoses olukorraga Côte d’Ivoire’is – Rahaliste vahendite külmutamine – Põhjendamiskohustus
      1.                     Institutsioonide aktid – Põhjendamine – Kohustus – Ulatus – Määrus, millega kehtestatakse teatavate isikute ja üksuste vastu
            suunatud piiravad meetmed seoses olukorraga Côte d’Ivoire’is ning otsus, millega neid meetmeid uuendatakse – Miinimumnõuded
            (ELTL artikkel 296; nõukogu määruse nr 560/2005, mida on muudetud määrusega nr 330/2011, I A lisa; nõukogu otsuse 2010/656,
            mida on muudetud otsusega 2011/221, II lisa) (vt punktid 20–26, 29, 30 ja 32)
      2.                     Institutsioonide aktid – Põhjendamine – Kohustus – Ulatus – Määrus, millega kehtestatakse teatavate isikute ja üksuste vastu
            suunatud piiravad meetmed seoses olukorraga Côte d’Ivoire’is ning otsus, millega neid meetmeid uuendatakse – Põhjenduse puudulikkuse
            korrigeerimine kohtumenetluse käigus – Tingimused – Erakorralised asjaolud (ELTL artikkel 296; nõukogu määrus nr 560/2005,
            mida on muudetud määrusega nr 330/2011, I A lisa; nõukogu otsuse 2010/656, mida on muudetud otsusega 2011/221, II lisa) (vt
            punktid 34 ja 35)
      3.                     Tühistamishagi – Tühistamisotsus – Mõju – Määruse, millega kehtestatakse teatavate isikute ja üksuste vastu suunatud piiravad
            meetmed seoses olukorraga Côte d’Ivoire’is ning otsuse, millega neid meetmeid uuendatakse, osaline tühistamine – Seda määrust
            tühistava otsuse jõustumine alates apellatsioonkaebuse esitamise tähtaja möödumisest või apellatsioonkaebuse rahuldamata jätmisest
            – Selle tähtaja kohaldamine otsuse tühistamise jõustumisele (ELTL artikli 264 teine lõik ja ELTL artikkel 280; Euroopa Kohtu
            põhikiri, artikli 56 esimene lõik ja artikli 60 teine lõik, nõukogu määrus nr 560/2005, mida on muudetud määrusega nr 330/2011;
            nõukogu otsus 2010/656, mida on muudetud otsusega 2011/221) (vt punktid 38 ja 39)
      Ese
      
         
               Nõue tühistada esiteks nõukogu 6. aprilli 2011. aasta otsus 2011/221/ÜVJP, millega muudetakse nõukogu otsust 2010/656/ÜVJP,
                  millega uuendatakse Côte d’Ivoire’i vastu suunatud piiravaid meetmeid (ELT L 93, lk 20) ning teiseks nõukogu 6. aprilli 2011. aasta
                  määrus (EL) nr 330/2011, millega muudetakse määrust (EÜ) nr 560/2005, millega kehtestatakse teatavate isikute ja üksuste vastu
                  suunatud piiravad meetmed seoses olukorraga Côte d’Ivoire’is (ELT L 93, lk 10), osas, milles need puudutavad hagejat.
               
            Resolutsioon
      
         
                  1.
               
               
                  
               
               
                  	Tühistada nõukogu 6. aprilli 2011. aasta otsus 2011/221/ÜVJP, millega muudetakse nõukogu otsust 2010/656/ÜVJP, millega uuendatakse
                     Côte d’Ivoire’i vastu suunatud piiravaid meetmeid, ning nõukogu 6. aprilli 2011. aasta määrus (EL) nr 330/2011, millega muudetakse
                     määrust (EÜ) nr 560/2005, millega kehtestatakse teatavate isikute ja üksuste vastu suunatud piiravad meetmed seoses olukorraga
                     Côte d’Ivoire’is osas, milles need puudutavad Mathieu Kadio Morokrot.
                  
               
            
         
                  2.
               
               
                  
               
               
                  	Jätta otsuse 2011/221 õiguslikud tagajärjed M. Kadio Morokrot osas kehtima, kuni jõustub määruse nr 330/2011 tühistamine.
               
            
         
                  3.
               
               
                  
               
               
                  	Jätta Euroopa Liidu Nõukogu kohtukulud tema enda kanda ning mõista temalt välja M. Kadio Morokro kohtukulud.